Home - Saamtrek Laerskool
"Waar elkeen gelukkig is"
Ons skool is gefundeer op Chiristelike waardes en norme waar kinders leer om mekaar met respek, liefde en omgee te bejeën.
'n Akademiese standaard van uitnemende gehalte, met sport en kultuur as deel van die opvoedkundige program.
Laerskool Saamtrek se volle kurrikulum is reeds digitaal opgeneem, verwerk en geplaas op die digitale platvorm.
Ons is met die Noordwes-universiteit in kontrak verbind vir die kwaliteit ontwikkeling van ons leerlinge se leesvaardighede.
Die nuutste toevoeging tot die leerplan is kodering waar leerlinge leer om self te programmeer.
Die wêreldgehalte verrykingsprogram word gratis aan al ons Gr. 1 tot 3 leerders verskaf.
Ons deurlopende toegewydheid verseker die beste vir elke ingeskrewe leerling. In samewerking met die NWU is ons fokus gerig op die ontwikkeling van ons leerlinge se leervermoë. Met instansies soos S.A. Maths as deel van ons span, ontwikkel ook hul wiskundige vermoëns. Ons loods sedert 2021 kodering as 'n noodsaaklike vaardigheid by ons kinders. Professionele afrigting op sport- en kultuurvlak maak ook deel uit van ons kurrikulum.
Ons lewer 'n stewige platform vir al ons leerlinge waarop 'n sterk fondasie vir hul toekoms gebou word. Die venster van geleentheid is baie klein en wanneer die leerling laerskool verlaat is dit te laat om nog boustene in plek te probeer plaas as fondasie vir akademiese sukses.
Elke ingeskrewe leerling by Laerskool Saamtrek sal dus voordeel trek uit hierdie onwrikbare doelwit. Omdat elke leerling van die skool vir ons uiters belangrik is, fokus ons deurgaans op die optimale ontwikkeling van elke leerlinge se eie en unieke potensiaal, vaardighede en talente. Hier is dus plek vir ieder en elk by Laerskool Saamtrek.
Laerskool Saamtrek se toekomsvisie is reeds in plek met 'n hoë tegnologiese aanslag in die onderrig en opvoeding van ons leerlinge in alle grade.
Alle klaskamers, kantore, en speelareas is voorsien met 'n top gehalte internettoegang. 'n Digitale metodiek van onderrig verseker 'n genotvolle en leersame leerervaring in die klaskamer. Elektroniese lesmateriaal maak elke aanbieding 'n nuwe leer-avontuur met kleur en klank.
Ouers en Vennote
'n Boodskap van ons
Vir seker die beste skool in Klerksdorp, nee in die hele Noord Wes. Vir 'n beter skool, hoof, onderwysers en afrigters vir ons kinders kon ek nie voor vra nie. Dankie Mnr. Pieter vir als wat Mnr. vir die skool en kinders doen en beteken.
'n Skool met goeie eienskappe waar elke leerling en onderwyser trots is op hulle werk en strewe na sukses, en waar God nog geloof word. Ek self is 'n trotse Samie-ouer.
Goeie skool, sport en onderwysers. Gawe ouers en lekker maats.
Susan A. du Plessis
Spanwerk! Personeel, ouers en leerders werk saam aan elke projek. Tans is almal positief betrokke by die handhawing van 'n veilige werksomgewing!
2021 – Tiende jaar deel van die Samie-familie as mamma van 2 trotse Samies. Ek kan dus eerlik en met baie dankbaarheid uit my hart getuig dat Saamtrek WERKLIK 'n skool is waar ELKE kind gelukkig is, en ELKE kind saak maak!!!
Tydens die dag kan u aansoekvorms invul en inhandig of saamneem en terugstuur. Druk op die skakel hieronder om die aansoekvorms af te laai.